CELEX: 62011CA0009
Language: ro
Date: 2011-10-13 00:00:00
Title: Cauza C-9/11: Hotărârea Curții (Camera a opta) din 13 octombrie 2011 (cerere de pronunțare a unei hotărâri preliminare formulată de Cour d'appel de Bruxelles — Belgia) — Waypoint Aviation SA/État belge — SPF Finances (Libera prestare a serviciilor — Legislație fiscală — Credit fiscal pentru veniturile din împrumuturi acordate pentru achiziționarea de bunuri utilizate pe teritoriul național — Excluderea bunurilor pentru care dreptul de folosință este cedat unui terț stabilit în alt stat membru)

3.12.2011   
            
            
               RO
            
            
               Jurnalul Oficial al Uniunii Europene
            
            
               C 355/7
            
         Hotărârea Curții (Camera a opta) din 13 octombrie 2011 (cerere de pronunțare a unei hotărâri preliminare formulată de Cour d'appel de Bruxelles — Belgia) — Waypoint Aviation SA/État belge — SPF Finances
   (Cauza C-9/11) (1)
   
   (Libera prestare a serviciilor - Legislație fiscală - Credit fiscal pentru veniturile din împrumuturi acordate pentru achiziționarea de bunuri utilizate pe teritoriul național - Excluderea bunurilor pentru care dreptul de folosință este cedat unui terț stabilit în alt stat membru)
   2011/C 355/11
   Limba de procedură: franceza
   
      Instanța de trimitere
   
   Cour d'appel de Bruxelles
   
      Părțile din acțiunea principală
   
   
      Reclamantă: Waypoint Aviation SA
   
      Pârât: État belge — SPF Finances
   
      Obiectul
   
   Cerere de pronunțare a unei hotărâri preliminare — Cour d'appel de Bruxelles — Interpretarea articolului 10 CE [articolul 4 alineatul (3) UE] și a articolului 49 CE (articolul 56 TFUE) — Reglementare națională prin care se acordă un credit fiscal beneficiarilor de venituri din creanțe sau din împrumuturi acordate unui centru de coordonare național — Drept de utilizare a bunurilor achiziționate, prin intermediul unor fonduri împrumutate, de o societate rezidentă aparținând aceluiași grup căruia îi aparține centrul de coordonare — Excluderea societăților nerezidente ale aceluiași grup — Restricții privind libera prestare a serviciilor
   
      Dispozitivul
   
   Articolul 49 CE trebuie interpretat în sensul că se opune unei dispoziții dintr-un stat membru, precum cea în cauză în acțiunea principală, care prevede acordarea unui credit fiscal pentru veniturile din împrumuturi acordate anumitor societăți pentru achiziționarea de bunuri noi utilizate pe teritoriul național cu condiția ca dreptul de folosință asupra bunului să nu fie cedat, de societatea care l-a achiziționat prin intermediul unui împrumut care dă dreptul la creditul fiscal sau de orice altă societate care aparține aceluiași grup, altor terți decât membrii grupului în cauză stabiliți în statul membru respectiv.
   
      (1)  JO C 95, 26.3.2011.